O poveste perfect închegată despre lumea bogățiilor și a corupției fără limite. Jonathan Pine se refugiază de propriii demoni ca director de noapte într-un hotel de lux, până când este de acord să se implice în lupta împotriva forțelor răului - o alianță malefică între comunitatea serviciilor de informații și traficanții de arme. Cititorul pătrunde astfel în culisele de la Whitehall și din Washington, urmându-l pe Jonathan Pine în misiunea sa, din Cornwall în Quebec, prin junglele din Panama și în Caraibe, în căutarea celui mai vânat om din lume. \n \n Un maestru al acestui gen literar. - Observer